CELEX: 32021D2162
Language: sk
Date: 2021-11-25 00:00:00
Title: Rozhodnutie Politického a bezpečnostného výboru (SZBP) 2021/2162 z 25. novembra 2021, ktorým sa predlžuje mandát vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2021)

7.12.2021   
               
               
                  SK
               
               
                  Úradný vestník Európskej únie
               
               
                  L 437/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/2162
         z 25. novembra 2021,
         ktorým sa predlžuje mandát vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2012/392/SZBP zo 16. júla 2012 o misii Európskej únie v rámci SBOP v Nigeri (EUCAP Sahel Niger) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa rozhodnutia 2012/392/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie v rámci SBOP v Nigeri (EUCAP Sahel Niger) vrátane rozhodnutia o vymenovaní vedúceho misie.
                  
               
                     (2)
                  
                  
                     Rada 7. septembra 2020 prijala rozhodnutie (SZBP) 2020/1254 (2), ktorým sa mení rozhodnutie 2012/392/SZBP a predlžuje mandát misie EUCAP Sahel Niger do 30. septembra 2022.
                  
               
                     (3)
                  
                  
                     PBV prijal 16. decembra 2020 rozhodnutie (SZBP) 2021/22 (3) o vymenovaní pani Antje PITTELKAUOVEJ za vedúcu misie Európskej únie v rámci SBOP v Nigeri (EUCAP Sahel Niger) na obdobie od 16. januára 2021 do 15. januára 2022.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pani Antje PITTELKAUOVEJ ako vedúcej misie (EUCAP Sahel Niger na obdobie od 16. januára 2022 do 30. septembra 2022,
                  
               PRIJAL TOTO ROZHODNUTIE:
         
            Článok 1
            Mandát pani Antje PITTELKAUOVEJ ako vedúcej misie Európskej únie v rámci SBOP v Nigeri (EUCAP Sahel Niger) sa týmto predlžuje na obdobie od 16. januára 2022 do 30. septembra 2022.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 16. januára 2022.
         
         
            V Bruseli 25. novembra 2021
            
               
                  Za Politický a bezpečnostný výbor
               
               
                  Predseda
               
               D. PRONK
            
         
         
            (1)  Ú. v. EÚ L 187, 17.7.2012, s. 48.
         
            (2)  Rozhodnutie Rady (SZBP) 2020/1254 zo 7. septembra 2020, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 294, 8.9.2020, s. 3).
         
            (3)  Rozhodnutie Politického a bezpečnostného výboru (SZBP) 2021/22 zo 16. decembra 2020 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/2/2020) (Ú. v. EÚ L 9, 12.1.2021, s. 1).